Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2020/C 298/08)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Leithaberg«

Referencenummer: PDO-AT-A0216-AM01

Meddelelsesdato: 21. februar 2020

BESKRIVELSE AF OG BEGRUNDELSE FOR DEN VEDTAGNE ÆNDRING

1. Da fortegnelsen over vindyrkningsarealer nu forvaltes af det integrerede forvaltnings- og kontrolsystem, er det nødvendigt at tilpasse den maksimale mængde pr. hektar.

ENHEDSDOKUMENT

1. Produktets betegnelse

»Leithaberg«

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Oprindelsesbetegnelsen »Leithaberg« må kun anvendes for vine med udpræget frugtagtige noter, mineralske og krydrede noter (med tydelig underordnet primærfrugt). Yderligere organoleptiske kendetegn findes i produktspecifikationen. Til fremstilling af vinene må der for hvidvin alene anvendes sorterne Pinot Blanc, Chardonnay, Neuburger og Grüner Veltliner eller en blanding af disse sorter. Til fremstilling af rødvin må der alene anvendes sorten Blaufränkisch.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtig syre (i meq/l) Maksimalt totalt svovldioxidindhold (i mg/l)

5. Vinfremstillingsmetoder

a. Væsentlige ønologiske fremgangsmåder

Relevante restriktioner for fremstilling af vinene

For så vidt angår oprindelsesbetegnelsen »Leithaberg«, er alle ønologiske fremgangsmåder, jf. forordning (EU) 2019/934 og (EU) 2019/935, som er godkendt til vin med beskyttet oprindelsesbetegnelse, tilladt på nær behandling med kaliumsorbat og med dimethyldicarbonat. Det er i henhold til forordning (EU) 2019/934 og (EU)2019/935 muligt at afsyre vine. Forbundsministeren for landbrug, regioner og turisme træffer afgørelse om eventuel afsyring afhængig af vejrforholdene i vækstperioden. Betingelserne for en mulig afsyring skal reguleres af forordning (EU) 2019/934 og (EU) 2019/935.

De specifikke ønologiske fremgangsmåder (inkl. berigelse) stammer fra de udvalgte traditionelle fremstillingsmetoder og beskrives i produktspecifikationen.

b. Maksimale udbytter

10 000 kg druer pr. hektar.

6. Afgrænset geografisk område

Distrikterne Eisenstadtområdet, Freistädte Eisenstadt og Rust, kommunerne Jois og Winden samt kommunerne Neusiedl am See die Rieden Hausberg, Neuberg, Marthal og landevejen Hutweide afgrænser vindyrkningsområdet Leithaberg.

7. Primære druesorter

Weißer Burgunder — Pinot Blanc

Neuburger

Weißer Burgunder — Weißburgunder

Weißer Burgunder — Klevner

Grüner Veltliner — Weißgipfler

Blaufränkisch — Frankovka

Chardonnay — Morillon

8. Tilknytning til det geografiske område

Jordbunden består hovedsageligt af krystallinsk gnejs og glimmerskifer, som gennem millioner af år er blevet dækket med tertiær konsolideret Leithakalk. For 15 millioner år siden opstod der langs Thermenregionsgrænsen en gravsænkning, som efterlod forudeksisterende bjergarter og glimmerskifer. I dag præges regionens vine af disse forvitrede jordbunde, der indeholder sandet lerjord og især skifter og muschelkalk. Denne jordbund giver vinene en mineralsk smag.

Produktionsstrukturen i vinområdet Leithaberg er præget af familiedrevne vinbrug, der overvejende forarbejder druer fra egen produktion og i mange tilfælde også sælger dem direkte fra vingården. Der er en stærk forbindelse mellem den udprægede turisme og vinindustrien. Vinstokkene bliver næsten udelukkende dyrket som højkultur i trådnet.

Vinen skal have følgende typiske kendetegn: smag: typisk for regionen, fin, krydret, elegant, indhold af mineraler, ingen eller næsten ingen noter af træ; duft: aroma, der er typisk for regionen, frugtagtig, krydret og frisk, underordnet primærdrue. Leithaberg DAC-vinen præges af to indflydelsesfaktorer: Leithabjergene i nordvest og Neusiedlersee i sydøst. Neusiedlersee giver gennem sine varme vinde den vigtige modenhed til vinen. Leithabjergene sørger for natlig afkøling og dermed for frugtagtige, friske, fine og livlige vine. Leithaberg DAC's jordbund består hovedsageligt af kalk og skifer. Muschelkalk giver vinene en let saltagtig note og elegance. Skifer giver igen vinene den nødvendige spænding og rygrad.

Desuden videregives oplysninger om de traditionelle vinfremstillingsmetoder fra generation til generation i de overvejende familiedrevne vinbrug, hvilket yderligere bidrager til »Leithaberg«-vinenes typiske særpræg.

9. Andre vigtige betingelser (Særlige emballeringskrav, særlige mærkningskrav og supplerende krav)

Retlig ramme:

national lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

En vin med oprindelsesbetegnelsen »Leithaberg« kan i henhold til den østrigske vinlov kun markedsføres med et kvalitetskontrolnummer. En prøve af alle de vine, der markedsføres med oprindelsesbetegnelsen »Leithaberg«, skal underkastes analytiske og organoleptiske undersøgelser (systematiske kontroller) for at få tildelt et kvalitetskontrolnummer (jf. produktspecifikationen). Den part, der påtænker, at indsende en anmodning om tildeling af et kvalitetskontrolnummer til en vin med handelsbetegnelsen »Leithaberg«, skal skriftligt meddele det årligt til vinudvalget i Burgenland. Udvalgets vinsmagning inden for rammerne af tildelingen af kvalitetskontrolnummeret kan alene finde sted hos de nationale myndigheder for vinbruget i Eisenstadt. Alle vinsmagere fra det offentlige vinsmagningsudvalg skal uddannes hos vinudvalget i Burgenland for at kunne bedømme den typiske smag i »Leithaberg DAC«-vinene. Vinen skønnes at være egnet ud fra et organoleptisk synspunkt, hvis mindst frem af de seks vinsmagere giver en positiv bedømmelse. Hvis vinen ikke kan bedømmes som værende »Leithaberg DAC« med et smagsresultat på 4:2, skal prøven forelægges et andet vinsmagningsudvalg.

Link til produktspecifikationen

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUT L 9 af 11.1.2019, s. 2.